钦定古今图书集成/理学汇编/学行典/第042卷 > 理数钤〈坤集下〉 > 《分秒细数因乘法》
## 钦定古今图书集成/理学汇编/学行典/第042卷 > 理数钤〈坤集下〉 > 《分秒细数因乘法》

分秒之数，皆以干支数乘之，方得其下三十位细数，
始得动植物之正数。正数既定，则看有无缺位，位数
双则用无极取卦，位数单则用有极取卦。如取挂一
卦之法以断之，此分秒数之休否也。然大要在所得
挂一卦为端准，惟寿数则取决于此。无极数取卦者，
如十五万之数，是八位，则取其中百六十亿为天水
讼。又如三十七万七千亿是七位。则取其中七千九
百一十亿为山天大畜。然所取乃细数。此特举其例
耳。

右凡分数起于八千一万，秒数起于二万七百三十六，各以二十五等之数，累至二百五十六位，每闲一位，以十二乘之，闲两位，以三十乘之。其元运世之数，各闲一位，其会一位之数，则闲两位于内。每一小位之中，又各有甲子至癸巳、甲午至癸亥三十小位之细数。岁月日时同此。